## Васкрсење Христово

Христос је васкрсао, трећег дана од како је сахрањен.

У недељу ујутро, пећина у којој се налазило Његово тело, остала је празна. У то су се прве увериле жене које су дошле да обиђу Христов гроб.

Анђео им је рекао да је Христос жив и да ће га ускоро видети. Врло брзо то се и догодило.

**Васкрс је најрадоснији дан у историји света.**

 Као што светлост побеђује таму тако и Исус побеђује смрт.

Том победом омогућио је људима и природи да могу постојати вечно.

**Задатак**

У природи постоје примери који личе на васкрсење. Спој слике као што је започето.

 





Васкршње славље почиње у недељу рано ујутру.

Божја деца долазе у Цркву да би Литургијом прославила Христово васкрсење. Причешћем постају део Христовог тела, а тиме и учесници у Његовој победи.

Васкрс се увек слави у недељу.

Иако је Васкрс једном годишње, он се у Цркви прославља сваке недеље. На Васкрс се људи поздрављају речима: **Христос Васкрсе**, **Ваистину**

**Васкрсе**.

Један од најлепших васкршњих обичаја је куцање шареним јајима. За Васкрс се шареним јајима дарују рођаци, пријатељи, и деца.

Задатак

 Осликај Васкршња јаја.